Joxean Llorente

Joxean Llorente Etxeberria (Begoña, Bilbao, Bizkaia, 1962ko ekainaren 24a - Begoña, 2026eko urtarrilaren 16a) musikari, musikologo, konpositore, abesbatza-zuzendari eta irakasle bizkaitarra izan zen. Hainbat pieza sortu zituen piano, klarinete, flauta, akordeoi, eta txisturako. 

Getxoko Andres Isasi Musika Eskolan plaza bat lortu zuen 1986an solfeoa eta teoria musikala irakasteko, eta geroago ia 30 urtez, 1993etik 2022ra bitarte, eskola hori dinamizatzen aritu zen, zuzendari-gerente gisa.

Jatorki Abesbatzako presidentea izan zen 2012tik, eta Jatorki abots zuriak abesbatzako zuzendaria 2015etik.

 Biografia 
Musika eta hezkuntza funtsezko zutabeak zituen familia batean hazi zen. Txikatitatik erakutsi zuen musikarako zuen erraztasuna. Horrela, 8 urte zituela bazen Begoñako Andra Mariaren Basilikako Eskolanian bakarlaria.

Eskolaniatik Bilboko “Juan Crisóstomo de Arriaga” Goi Mailako Kontserbatoriora pasatu zen musikako goi-mailako ikasketa profesionalak egiteko: piano, txistu, solfeo, eta teoria musikala. Baita errepentizazioa (bat-batekotasuna), transposizioa, konposizioa, orkestrazioa eta pedagogia musikala. Emaitza bikainak lortu zituen gainera: Ohorezko Saria konposizioko eta instrumentazioko goi mailako ikasketetan eta Ohorezko Matrikula kantu gragorianoan.

Bestalde, gazte-gaztetan, Begoñan ibili zen txistulari, Mahats-Herri konpartsan (txirulari eta klarinetista ere bai) eta Bego-Oña dantza taldean. Ondoren, piano ikasketak egiteaz gain, Ekonomia eta Enpresa Zientziak ere ikasi zituen Euskal Herriko Unibertsitatean, Sarrikon. Musikaz gain, matematika eta gizarte-zientziak ere gustuko zituen, ikasketa biak bateragarriak baitziren: ekonomiakoak eta musikakoak.

 Musika-irakaslea 
Solfeoko irakasle gisa hasi zen lanean, hasieran lau hilabetez (1984-1985) Bilboko Arriaga Kontserbatorioan eta gero behin betiko Getxoko Musika Eskolan. Laister eskolako ikasketaburua ere bihurtu zen eta zuzendaria gaixotu zenean haren ordez  aritu zen urtebetez. Zuzendari hura hil egin ondoren onartu zuen Llorentek Getxoko Udalak Eskolako zuzendaritzaz arduratzeko egin zion proposamena. eta geroago, 1995etik, ia 1.100 ikasleren zuzendaria izan da. Llorentek bultzatuta eskolak jarduera berezi anitz eskaini zituen: kontzertu benefikoak, kontzertu didaktikoak, eta musika-terapia.

Urtero Eskolak udalarekin batera antolatzen dituen kontzertu benefiko eta didaktiko batzuetan interprete garrantzitsuk hartu dute parte: Joaquín Atxucarro, I. Musici taldea, Ainhoa Arteta, Quiroga laukotea edo Mario Lerena.

Eskolak musikoterapia ere eskaintzen du hezkuntza-premia bereziak dituzten pertsonentzat  (Downen sindromea duten pertsonak, autistak edo ume hiperaktiboak).

 Musikagilea 
Gutxienez 50 pieza konposatu zituen piano, klarinete, flauta, akordeoi, edo txisturako.  Horietako batzuk dira honakoak.

 Txisturako konposizioak 
Pieza hauek argitaratu zituen txistu eta danbolinerako:

 '5 apuntes para txistu' / 'Txisturako bost apunte''' (1995), Silboberri Txistu Elkarteak 'Partiturak' atalean argitaratua 5. zenbakiarekin. D.L. 2002

 Entrada / Sarrera A modo de fandango / Fandango modura Canción de cuna / Sehaska kanta Cadenza Finale / Helburua Udazkeneko hiru irudiak (txistulari-bandarako) (1996), Silboberri Txistu Elkarteak 'Partiturak' atalean argitaratua 62. zenbakiarekin. D.L. 1996

 Tránsito 1 / 
 1er cuadro / 1. koadroa Tránsito 2 2º cuadro / 2. koadroa Tránsito 3 3er cuadro / 3. koadroa "Pequeña suite para txistu / Txisturako suite txikia'' Silboberri Txistu Elkarteak 'Partiturak' atalean argitaratua 22. zenbakiarekin. D.L. 2005

 Agurra A modo de danza / Dantza modukoa A modo de canción de cuna / seaska-kanta modukoa A modo de cadencia ( Kacentzia modukoa A modo de ezpatadantza / Ezpatadantza modukoa Nik maite nuen kuttuna  : txistu bandarako. Silboberri Txistu Elkarteak 'Partiturak' atalean argitaratua 3. zenbakiarekin. D.L. 2002
 Escuela de Música Andrés Isasi / Andrés Isasi Musika Eskola (1 edición) Obra Expresión musical en la educación en el T.L. (1988) Liburua

 Abesbatzarako abestien moldaketak 
Hainbat abesti moldatu zituen abesbatzan a cappella edo laguntza instrumentalarekin eskaini ahal izateko, hauek besteak beste: 1) Guridiren "Hamar euskal melodia / Diez melodías vascas", 2) Guridiren "Eusko Irudiak", 3) Estitxuren "Agur María", eta 4) "Hiru euskal kanta"

 Abesbatza-zuzendaria 
2007ko irailean Jatorki Abesbatzan sartu zen. Elkarte horren barruan, 2015eko urrian, Jatorki abots zuriak sortu zen, eta talde horren zuzendaria da. Jatorki Abesbatzako presidente aukeratu zuten 2012an. Marian Urkiola, Jatorki Abesbatzako zuzendaria, 2023ko abuztuan hil zenetik, Llorentek bere gain hartu zituen taldearen musikaren zuzendaritza-lanak ere.

Jatorki Abots Zuriak eta Jatorki Abesbatzekin grabazio hauek plazaratu ditu: 1) The art of true music: Jatorki Abots Zuriak. , 2) Danborjole txikia - Zenbait gabon-kanta. 3) Ikusten duzu,  Josu Elberdin-en bertsioan, eta 4) Hator, hator, Jesús Guridi-ren bertsioa.
erdian|thumb|380x380px|Joxean Llorente, Jatorki Abots Zuriak abesbatzaren zuzendaria

 Musikologoa 
Aldizkari zientifikoetan Llorentek egindako argitalpen hauek jasotzen ditu Dialnet datu-base bibliografikoak:
 ¿Contribuye la escuela de música al desarrollo de competencias clave?   Eufonía: Didáctica de la música,  2014-4741,  1135-6308, Nº 41, 2007,  58-70.
 Las escuelas de música: osadía o desafío   Eufonía: Didáctica de la música,  2014-4741,  1135-6308, Nº 37, 2006. 95-104.
 Cartas de un profesor novato, que un día se puso en solfa   Aula de innovación educativa,  1131-995X, Nº 112, 2002. 20-23.
 La escuela de música en Euskadi: han pasado ya ocho años   Eufonía: Didáctica de la música,  2014-4741,  1135-6308, Nº 22, 2001. 16-26.
 Tres preguntas a las Asociaciones de Escuelas.  ADEMUM  Doce notas: revista de información musical,  1136-6273, Nº. 23, 2000. 10-12.
 Euskal Herriko Musika Eskolen Elkartea: las actividades musicales emblemáticas como parte de la consolidación de su proyecto   Eufonía: Didáctica de la música,  2014-4741,  1135-6308, Nº 18, 2000. 99-106.
 Lenguaje musical en la educación primaria y secundaria   Eufonía: Didáctica de la música,  2014-4741,  1135-6308, Nº 11, 1998,  39-48. Blanca Maravillas Díaz Gómezekin idatzita.
 La educación musical y la financiación municipal   Euskal zientzia eta kultura, eta sare telematikoak / Eusko Ikaskuntza, Vol. 2, 2002,  84-8419-906-1, 735-741. Ane Pereirarekin idatzita.

 Erreferentziak 

 Ikus, gainera 

 Folk musika

 Kanpo estekak 
 «Joxean Llorente (9 erregistro) Bildumak kontsultatu -» www.soinuenea.eus 
 «Joxean Llorente (6 erregistro)- Egileen bilaketaren emaitzak» catalogo.sanchoelsabio.eus (Sancho El sabio - Euskal kulturaren dokumentazio zentroa)
 UDAZKENEKO HIRU IRUDIAK de Joxean Llorente. Silboberri Txistu Elkartea. Youtube  (2014-12-25) . ''
 Joxean Llorenteren “Udazkeneko hiru irudiak” txistu-bandarako lanaren estreinaldia. Youtube
 Joxean Llorenteren “Txisturako suiterako txikia” obraren grabazioa Youtube
 Erraldoi baten ixiltasuna / El silencio de un gigante". Jatorki abesbatza. Facebook

Kategoria:Euskal Herriko musikariak
Kategoria:Txistulariak
Kategoria:Mahatsorriak
Kategoria:Bilbotarrak